*Par iepirkuma procedūras “Tiesības noslēgt*

*vispārīgo vienošanos par poligrāfijas*

*pakalpojumiem” (Id.Nr. RS/2024/13) nolikumu*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) iepirkuma gaitā no iespējamā pretendenta ir saņēmusi lūgumu sniegt atbildes uz šādiem jautājumiem:

**1.jautājums:**

*Lūdzu paskaidrot nolikuma punktu:*

*19.3.      Komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā un ja šis apstāklis pretendentam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.*

*Vai šīs punkts attiecas uz 15.12.2023.  Rīgas Satiksmes mājaslapā publicēto tirgus izpēti? Tātad pretendentiem, kas ir piedalījušies šajā tirgus izpētē pastāv liela varbūtība, ka iepirkuma piedāvājums var tikt noraidīts? Lūdzu minēt iespējamos noraidīšanas piemērus.*

**Atbilde:** Paskaidrojam, ka iespējamo pretendentu dalība tirgus izpētē nav uzskatāma par dalību kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā nolikuma 19.3.punkta izpratnē.

**2.jautājums:**

*22.2. Ja piedāvājumu iesniedz vai nolikuma prasībām ir atbilstošs tikai 1 pretendenta piedāvājums, iepirkuma procedūra tiek pārtraukta.*

*Vai šis 1 pretendenta piedāvājums attiecas uz visu iepirkumu vai arī uz katru daļu atsevišķi? Ja uz katru daļu atsevišķi, tad kā Jūs nodrošināsit, lai katrā daļā piedalās vismaz 2 pretendenti? Pastāv ļoti liela varbūtība, ka kādā no daļām tiks saņemts viens piedāvājums, līdz ar to iespējams iepirkuma procedūra tiks pārtraukta kavējot pakalpojumu un preču saņemšanu savam uzņēmumam.*

**Atbilde:** Informējam, ka Pasūtītājs, lai noskaidrotu potenciālo piegādātāju loku, pirms minētās iepirkuma procedūras izsludināšanas, veica tirgus izpēti un apzināja tirgu. Pasūtītāja mērķis, slēdzot vispārīgo vienošanos, ir veicināt konkurenci starp vairākiem pakalpojuma sniedzējiem, līdz ar to, ja kādā no iepirkuma daļām piedāvājumu iesniegs vai nolikuma prasībām būs atbilstošs tikai 1 pretendenta piedāvājums, iepirkuma procedūra minētajā daļā tiks pārtraukta.

**3.jautājums:**

*16.1.punkta nosacījumiem par pretendenta pieredzi poligrāfijas pakalpojumu sniegšanā un piegādes veikšanā iepriekšējo trīs gadu laikā, pēc šādas tabulas:*

*Poligrāfijas pakalpojumi mūsu izpratnē pārsvarā ir veidlapas, skreilapas, vizītkartes un  viss kas drukājas un izgatavojas uz papīra materiāliem.*

*Vai uzlīmju izgatavošana, līmēšana, lielformāta druka arī attiecas uz šīs pieredzes apliecinājumu? Vai varam sniegt šādu apliecinājumu tieši par mūsu sfēru?*

*Jānorāda pieredze tikai par EIS iepirkumu līgumiem? Vai der arī lielāki projekti kur sniegts pakalpojums ilgākā periodā bez līguma?*

**Atbilde:** Informējam, ka iespējamā pretendenta norādītā pieredze tiks uzskatīta par atbilstošu nolikuma 16.1.punktam. Papildus norādām, ka minētā pieredze var būt iegūta ne tikai sadarbībā ar valsts vai pašvaldības iestādēm (iepirkumos, kas publicēti Elektronisko iepirkumu sistēmā), bet arī citos projektos.

**4.jautājums:**

*Tehniskās specifikācijas piedāvājuma formā 1. daļā (MS Excel faila 1.lapā) apakšējā daļā pieļauju, ka ir dublējusies iepirkuma 2.daļa par prezentmateriāliem un caurlaidēm.*

*Korekta piedāvājuma sagatavošanā 1.daļai šīs dublētās ailes jāatstāj tukšas vai jāizdzēš?*

**Atbilde:** Nolikumā tiks veikti grozījumi. Grozījumi tiks publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

**5.jautājums:**

*Iepirkuma 1. daļa 335103 Preču zīme "Rīgas satiksme" un 335105 Emblēma "Rīgas satiksme". Cik saprotu pēc iepriekšējā logo vajadzībām bija gan zilas gan krāsainas Rīgas Satiksmes logo uzlīmes.*

*Spriežot pēc Uzlīmju un veidlapu kataloga nākotnē paredzēts izmantot tikai zilās krāsas uzlīmes? Vai nav nepieciešams izvērtēt šo krāsaino uzlīmju veida izņemšanu?*

**Atbilde:** Ņemot vērā, ka Pasūtītāja jaunais logo tiks pilnībā ieviests tuvākajos pāris gados un to, ka Pasūtītājs, veicot pasūtījumu, Pakalpojuma sniedzējam izsniegs drukas maketus, šobrīd tiek saglabāti abi logo uzlīmju varianti, kas tiks pasūtīti pēc nepieciešamības.

Iepirkumu komisijas priekšsēdētājas vietniece Laine Hodaseviča